**ОДОБРЯВАМ:**

**/инж. Петя Стоева/**

**Директор на ОДЗ – София-град**

**Д О К Л А Д**

Днес 25.01.2024 год. в сградата на Областна дирекция „Земеделие” – София-град се проведе заседание на Комисия, назначена със заповед ПО–09–523/15.01.2024 год. на Директора на областната дирекция в състав:

**Председател**: Наталия Маринова – и.д. Гл. Директор на Главна дирекция „Аграрно развитие”- ОД „Земеделие”- София-град;

**и членове:**

 1. Екатерина Стоянова – гл. експерт в ГД „АР“ на ОД „Земеделие” – София-град;

 2. инж. Татяна Узунова – младши експерт в ГД „АР“ на ОД „Земеделие” – София-град

 3. инж. Радмила Тасева – началник на ОСЗ Западна

 4. инж. Веселина Георгиева – началник на ОСЗ Източна

**Със задача:**

Да определи размера на средното годишно рентно плащане за землищата в област София-град за **стопанската 2024/2025 год**. в цели левове на декар, изчислена на база повече от половината договори, вписани в Служба по вписванията и регистрирани в общинските служби по земеделие, в съответствие с § 2е, ал. 1 и ал. 2 от Допълнителните разпоредби на Закона за собствеността и ползването на земеделските земи, въз основа на данни, предоставени от съответната общинска служба по земеделие /ОСЗ/.

На комисията беше предоставена информация за средни годишни изкупни цени, изпратени от Дирекция „Поземлени отношения и комасация“ на Министерство на земеделието и храните с писмо рег.№ 9166-6/22.01.2024г. /в ОДЗ заведено с вх. № РД-12-01-866/22.01.2024 год./. В табличен вид са дадени цените на основни култури – хлебна пшеница, фуражна пшеница, фуражен ечемик, пивоварен ечемик, рапица, царевица за зърно и маслодаен слънчоглед.

Служителите от общинските служби по земеделие към ОД „Земеделие“ – София-град са изготвили справки за средна претеглена цена за всяко землище на база въведените вписани договори в информационната система /Ferma Win/.

Установено е, че:

- за землищата на ОСЗ Западна, обслужвани от офис Овча купел са въведени 6 броя договори за имоти с НТП „нива“ и 4 бр. за имоти с НТП „пасища, мери и ливади“ ;

- за землищата на ОСЗ Западна, обслужвани от офис Връбница са въведени 77 броя договори за имоти с начин на трайно ползване /НТП/ „нива“ и 27 бр. за имоти с НТП „пасища, мери и ливади“;

- за землищата на ОСЗ Източна са въведени 830 броя договори за имоти с НТП „нива“ и 197 бр. за имоти с НТП „пасища, мери и ливади“;

След като се запозна с предоставените от началниците на ОСЗ данни за вписани в Служба по вписванията и регистрирани в общинските служби по земеделие договори за наем и аренда,

 **Комисията констатира:**

 1. На територията на Столична община за имоти с НТП „пасища, мери и ливади“ са регистрирани 227 броя вписани договори за наем. Във всяко землище са записани имоти с НТП както „пасища и мери“, така и „ливади“. При изготвяне на споразуменията по чл. 37ж от ЗСПЗЗ не следва да бъдат разграничавани двата начина на трайно ползване. Като „бели петна“ в споразумението и в доклада на комисията по чл.37ж от ЗСПЗЗ да бъде записана само една стойност.

 2. За землище на с. Мърчаево има регистриран един вписан договор за земеделски земи с намерение за създаване на „трайни насаждения” със завишена наемна цена от 50 лв / дка, поради което не следва да се има предвид при определяне на средното рентно плащане за землището.

 За землище на кв. Суходол има регистриран един вписан договор за наем на земеделски земи с НТП „ниви” с наемна цена от 245 лв. за цялата площ на ПИ с идентификатор 68134.1100.261 или по 20 лева / дка.

 За землище гр. Нови Искър /кв. Славовци/ е регистриран един брой вписан многогодишен договор за имот от 856 кв. м., който имот се използва като ферма за развъждане на калифорнийски червеи. Наемната цена за имота не следва да се има предвид при определяне на средното рентно плащане за гр. Нови Искър.

 3. За землището на кв. Горубляне за земеделски земи с НТП „трайни насаждения” комисията направи справка за определените средногодишни рентни вноски на територията на Софийска област. Установи се, че най-близкото населено място със сходни топографски елементи на кв. Горубляне е гр. Елин Пелин със средна рента от 28 лева на декар за трайни насаждения.

 **След проверка на предоставените документи и направените констатации**

**КОМИСИЯТА РЕШИ:**

 За всяко землище се определя една стойност за имоти с НТП „пасища и мери“ и за имоти с НТП „ливади“.

 За землищата, за които няма регистрирани договори, се определя средно годишно рентно плащане на база средното рентно плащане на съседно землище с близки топографски / географски характеристики, съгласно регистрираните договори.

**Определя размера на средното годишно рентно плащане**

**за стопанската 2024 / 2025 г.**

**по землища на територията на Област София-град, както следва:**

**Приложение № 1**

|  |  |  |  |  |
| --- | --- | --- | --- | --- |
| **№** | **ЗЕМЛИЩЕ** | **Ниви** | **Пасища, мери и ливади** | **Трайни насаждения** |
| 1 | **кв. Бенковски - София** | **41** | **10** |  |
| 2 | **кв. Орландовци - София** | **33** | **10** |  |
| 3 | **кв. Малашевци - София** | **33** | **10** |  |
| 4 | **кв. Илиянци - София** | **20** | **10** |  |
| 5 | **кв. Требич - София** | **62** | **10** |  |
| 6 | **кв. Обеля - София** | **20** | **10** |  |
| 7 | **кв. Връбница - София** | **20** | **10** |  |
| 8 | **с. Волуяк** | **38** | **10** |  |
| 9 | **с. Мировяне** | **80** | **10** |  |
| 10 | **с. Чепинци** | **28** | **7** |  |
| 11 | **гр. Нови Искър** | **55** | **10** |  |
| 12 | **с. Кубратово** | **41** | **10** |  |
| 13 | **с. Доброславци** | **73** | **10** |  |
| 14 | **с. Мрамор** | **30** | **10** |  |
| 15 | **с. Негован** | **21** | **10** |  |
| 16 | **с. Кътина** | **81** | **13** |  |
| 17 | **с. Подгумер** | **25** | **13** |  |
| 18 | **с. Войняговци** | **25** | **13** |  |
| 19 | **с. Житен** | **63** | **10** |  |
| 20 | **с. Локорско** | **25** | **13** |  |
| 21 | **с. Световрачане** | **43** | **17** |  |
| 22 | **с. Балша** | **59** | **7** |  |
| 23 | **с. Желява**  | **58** | **11** |  |
| 24 | **с. Яна** | **42** | **10** |  |
| 25 | **с. Долни Богров**  | **60** | **10** |  |
| 26 | **с. Горни Богров** | **44** | **10** |  |
| 27 | **кв. Челопечене - София** | **40** | **10** |  |
| 28 | **кв. Ботунец - София** | **40** | **10** |  |
| 29 | **кв. Сеславци - София** | **57** | **7** |  |
| 30 | **кв. Кремиковци - София** | **61** | **9** |  |
| 31 | **кв. Враждебна - София** | **5** | **10** |  |
| 32 | **с. Бистрица**  | **6** | **13** |  |
| 33 | **с. Железница** | **6** | **13** |  |
| 34 | **с. Плана** | **6** | **13** |  |
| 35 | **с. Кокаляне** | **1** | **1** |  |
| 36 | **с. Лозен** | **28** | **12** |  |
| 37 | **с. Долни Пасарел**  | **6** | **6** |  |
| 38 | **с. Казичене** | **6** | **3** |  |
| 39 | **гр. Бухово** | **56** | **10** |  |
| 40 | **кв. Горубляне - София** | **6** | **11** | **28** |
| 41 | **с. Герман** | **6** | **11** |  |
| 42 | **с. Кривина** | **32** | **11** |  |
| 43 | **с. Бусманци** | **5** | **11** |  |
| 44 | **с. Иваняне** | **23** | **7** |  |
| 45 | **гр. Банкя** | **22** | **7** |  |
| 46 | **кв. Симеоново - София** | **20** | **11** |  |
| 47 | **кв. Княжево - София** | **20** | **11** |  |
| 48 | **с. Клисура** | **23** | **7** |  |
| 49 | **кв. Горна Баня - София** | **20** | **11** |  |
| 50 | **кв. Филиповци - София** | **20** | **11** |  |
| 51 | **кв. Суходол - София** | **20** | **11** |  |
| 52 | **с. Мало Бучино** | **20** | **11** |  |
| 53 | **с. Владая** | **20** | **11** |  |
| 54 | **с. Мърчаево** | **20** | **11** |  |
| 55 | **кв. Слатина - София** | **6** | **11** |  |

В съответствие с разпоредбата на § 2е, ал. 3 от ДР на ЗСПЗЗ определения размер на средното годишно рентно плащане да се публикува на интернет страницата на Областна дирекция „Земеделие" – София-град.

**Председател:**......../п/.............. **Членове:**

1. ........./п/................

/ Наталия Маринова/ / Екатерина Стоянова /

1. ........./п/................

 / инж. Татяна Узунова /

1. ........../п/...................

 / инж. Радмила Тасева /

1. .........../п/.....................

 /инж. Веселина Георгиева /